CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 80






       din 31 mai 2012 

 privind organizarea Taberei Medievale a Ordinului Cavalerilor Cerb Sighişoara

Consiliul local al municipiului Sighişoara;

Având în vedere expunerea de motive a Primarului municipiului  cu propunerea de organizare a Taberei Medievale a Ordinului Cavalerilor Cerb Sighişoara; 
Având în vedere solicitarea Asociaţia Green Entertainement Sighişoara  privind organizarea în perioada 6 iunie – 30 septembrie 2012 a Taberei Medievale a Ordinului Cavalerilor Cerb Sighişoara;

 Ţinând cont de prevederile art. 124 din Legea nr.215/2001 Legea Administraţiei Publice Locale, republicată, cu modificările şi completările ulterioare, potrivit cărora consiliile locale pot da în folosinţă gratuită, pe termen limitat, bunuri proprietate publică sau privată persoanelor juridice fără scop lucrativ care desfăşoară o activitate de binefacere sau de utilitate publică ori servicii publice;

Având în vedere raportul de specialitate al Biroului Relaţii Publice cu propunerea de aprobare a parteneriatului solicitat de  Asociaţia „Green Entertainement Sighişoara”, îndeplinindu-se astfel procedurile legale;

Având în vedere avizele favorabile ale tuturor comisiilor pe domenii de specialitate;

Ţinând cont de prevederile art. 36 (7) lit.”a” şi art. 45 (3) şi art.115 (1) lit. ”b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;



H O T Ă R Ă Ş T E:

Art.1. Se aprobă organizarea în perioada 6 iunie – 30 septembrie 2012 a Taberei Medievale a Ordinului Cavalerilor Cerb Sighişoara, în parteneriat cu Asociaţia „Green Entertainement” Sighişoara.

Art.2. Se aprobă transmiterea în folosinţă gratuită către Asociaţia „Green Entertainement” Sighişoara, pe perioada desfăşurării taberei a terenului aparţinând domeniului public, conform planului de situaţie Anexa nr. 1 care face parte integrantă din prezenta. 

Art. 3  Se aprobă alocarea sumei de 3.000 lei din bugetul local ca şi contribuţie la cheltuielile de organizare.

Art. 4 Se aprobă încheierea Acordului de parteneriat cu Asociaţia „Green Entertainement” Sighişoara, conform Anexei 2 care face parte integrantă din prezenta. 

Art. 5. Se împuterniceşte Primarul Municipiului Sighişoara cu semnarea Acordului de parteneriat  cu Asociaţia „Green Entertainement Sighişoara”.
Art. 6. Primarul municipiului, Biroul Relaţii Publice, Direcţia Administrarea Patrimoniului şi Direcţia Economică se încredinţează cu îndeplinirea prevederilor prezentei.

PRESEDINTE DE SEDINTA, 






Nicolae Oprea









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Biroul relaţii publice ;

1 ex. Asociaţia „Green Entertainement Sighişoara”.

10 ex.BC/FM

